## Odluka o dopuštenoj visini tehnološkog manjka, kala, kvara, rasipa i loma u proizvodnji bezalkoholnih pića, bezalkoholnog piva, prirodne mineralne, prirodne izvorske i stolne vode, voćnih sokova, nektara, sirupa i koncentrata

### NN 94/2014 (31.7.2014.), Odluka o dopuštenoj visini tehnološkog manjka, kala, kvara, rasipa i loma u proizvodnji bezalkoholnih pića, bezalkoholnog piva, prirodne mineralne, prirodne izvorske i stolne vode, voćnih sokova, nektara, sirupa i koncentrata

HRVATSKA GOSPODARSKA KOMORA

1897

Na temelju članka 26. Statuta Hrvatske gospodarske komore (»Narodne novine« br. 11/94. — pročišćeni tekst, 108/95., 19/96., 64/01., 142/11. i 9/14.), a u skladu sa Zakonom o porezu na dodanu vrijednost (»Narodne novine«, br. 73/13., 99/13., 148/13. rješenje USRH i 148/13.), člankom 26., stavkom 3. Pravilnika o porezu na dodanu vrijednost (»Narodne novine«, br. 79/13.) i Zakonom o posebnom porezu na kavu i bezalkoholna pića (»Narodne novine«, br. 72/13.), člankom 2. stavkom 2. Pravilnika o posebnom porezu na kavu i bezalkoholna pića (»Narodne novine«, br. 90/13. i 111/13.), Upravni odbor Hrvatske gospodarske komore na 14. sjednici 8. srpnja 2014. godine donosi

ODLUKU

O DOPUŠTENOJ VISINI TEHNOLOŠKOG MANJKA, KALA, KVARA, RASIPA I LOMA U PROIZVODNJI BEZALKOHOLNIH PIĆA, BEZALKOHOLNOG PIVA, PRIRODNE MINERALNE, PRIRODNE IZVORSKE I STOLNE VODE, VOĆNIH SOKOVA, NEKTARA, SIRUPA I KONCENTRATA

Članak 1.

Odlukom o dopuštenoj visini tehnološkog manjka, kala, kvara, rasipa i loma u proizvodnji bezalkoholnih pića, bezalkoholnog piva, prirodne mineralne, prirodne izvorske i stolne vode, voćnih sokova, nektara, sirupa i koncentrata (u daljnjem tekstu: Odluka) utvrđuje se dopuštena visina manjka koji ne podliježe oporezivanju.

Članak 2.

Pod manjkom u smislu ove Odluke razumijevaju se gubici na proizvodima koji nastanu kod uobičajenog postupka manipuliranja robom ili kao posljedica prirodnih utjecaja na robu i sirovine u prometu, poslovanju, proizvodnji i skladištenju te kao posljedica tehnološkog procesa u proizvodnji i obradi sirovina i roba.

Članak 3.

Dopušteni manjak utvrđuje se na temelju iskustva struke do iznosa od:

|  |  |
| --- | --- |
| 1. BEZALKOHOLNA PICA, VOĆNI SOKOVI, NEKTARI, SIRUPI I KONCENTRATI | Stopa (%) |
| Proizvodnja (tehnološki manjak) |  |
| Primarni i sekundarni repromaterijal: nepovratna/povratna staklena; PET, PVC, PC ambalaža;  čepovi/poklopci/kapice/ručkice/markice/etikete/transportne kutije /kartonski podlošci/ folije  omotne, pakirne/gajbe-PVC sanduci/palete za galone; ljepilo za aplikaciju etikata (kazeinsko, hot melt),  formiranje transp. kutija (hot melt); samoljepljive trake | 4,0 |
| PC galoni-povratni | 10,0 |
| Manipulacija na sirovinama u tehnološkom procesu pripreme i punjenja (priprema, miješanje,  transportiranje, pasterizacija, pražnjenje) – tehnološki kalo sirovina | 5,0 |
| Skladišni i manipulativni kalo | 4,0 |
| 2. BEZALKOHOLNO PIVO | 7,0 |
| 3. PRIRODNE MINERALNE, PRIRODNE IZVORSKE I STOLNE VODE | 15,0 |

Članak 4.

Manjak prema ovoj Odluci može se utvrđivati:

– neposredno nakon nastajanja

– izvanrednim popisom robe

– redovitim popisom robe, odnosno na drugi način utvrđen općim aktom poduzetnika – poreznog obveznika.

Članak 5.

Manjak u skladu s ovom Odlukom utvrđuje komisija, odnosno ovlaštena osoba određena općim aktom poduzetnika – poreznog obveznika, i o tome sastavlja zapisnik.

Članak 6.

Stupanjem na snagu ove Odluke prestaje važiti Odluka o dopuštenoj visini tehnološkog manjka, kala, kvara, rasipa i loma u proizvodnja vina, bezalkoholnog piva, mineralne vode, voćnih sokova i sirupa (»Narodne novine« br. 21/2000. i 182/2004.)

Članak 7.

Ova Odluka stupa na snagu osmog dana od dana objave u »Narodnim novinama«.

Klasa: 023-02/14-02/15

Urbroj: 311-01-14-18

Zagreb, 2. srpnja 2014.

Predsjednik

Luka Burilović, v. r.

94 31.07.2014 Odluka o dopuštenoj visini tehnološkog manjka, kala, kvara, rasipa i loma u proizvodnji bezalkoholnih pića, bezalkoholnog piva, prirodne mineralne, prirodne izvorske i stolne vode, voćnih sokova, nektara, sirupa i koncentrata

Odluka, NN 94/2014-1897
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)